internet vaartha 363 Views
ముంబై : ప్రైవేటురంగ బ్యాంకింగ్‌ దిగ్గజం ఐసిఐసిఐబ్యాంకు నికరలాభాల్లో 4.4 శాతం పెరుగుదల నమోదుచేసింది. మూడో త్రైమాసికంలో బ్యాంకు లాభాలు 3018 కోట్లు గా ప్రకటించింది. అంతకుముందు ఏడాది ఇదే కాలంలో 2889కోట్లు ఆర్జించిన బ్యాంకు 4.4 శాతం వృద్ధిని సాధించింది. బ్యాంకు నికరవడ్డీ ఆదాయం 13శాతంపెరిగి 5453కోట్లకు చేరింది. అంతకుముందు సంవత్సరం 4812 కోట్లు మాత్రమే రాబడులు సాధించింది. అలాగే బ్యాంకుకు రానిబాకీలు గణనీయంగా పెరిగాయి. డిసెంబరు త్రైమాసికంలో పెరగడంతో ఆర్‌బిఐమార్గదర్శకాలను అనుసరించి సమస్యాత్మకరుణాలను రానిబాకీలుగా చూపించింది. బ్యాంకు స్థూల నిరర్ధక ఆస్తులు 33.3శాతంగా ఉన్నాయి. 21,149కోట్లు ఉన్నాయి. సెప్టెంబరు త్రైమాసికంలో 15,858 కోట్లు ఉన్న ఎన్‌పిఎలు 33.3శాతం పెరిగాయి. స్థూల రానిబాకీల శాతం 4.72శాతానికి పెరిగింది. అంతకుముందు మూడునెలల్లో3.77శాతం ఉన్న స్థూల ఎన్‌పిఎలు ఈసారి పెరిగాయి. గురువారం బ్యాంకుషేర్లు 1.7శాతం దిగువన 232.95 పాయింట్లవద్ద స్థిరపడ్డాయి.